สมเด็จพระจักรพรรดินีมาซาโกะ

สมเด็จพระจักรพรรดินีมาซาโกะ (ญี่ปุ่น: 皇后陛下 (雅子); โรมาจิ: "Kōgō Heka (Masako);" อังกฤษ: Her Majesty the Empress Masako) ทรงเป็นพระอัครมเหสีในสมเด็จพระจักรพรรดินารูฮิโตะ และทรงเป็นจักรพรรดินีญี่ปุ่นพระองค์ปัจจุบัน
ทรงได้รับการสถาปนาพระอิสริยยศขึ้นเป็นสมเด็จพระจักรพรรดินี หลังจากสมเด็จพระจักรพรรดินารูฮิโตะ พระราชสวามี เสด็จขึ้นครองราชย์เมื่อวันที่ 1 พฤษภาคม พ.ศ. 2562
สัญลักษณ์ประจำพระองค์ กุหลาบญี่ปุ่น (ハマナス)
ที่ประทับหลัก พระตำหนักโกโช (御所) พระราชวังหลวงโตเกียว เขตชิโยดะ กรุงโตเกียว
พระราชประวัติ.
มาซาโกะ โอวาดะ.
มาซาโกะ โอวาดะ (ญี่ปุ่น: 小和田 雅子) เกิดเมื่อวันที่ 9 ธันวาคม พ.ศ. 2506 (ปีโชวะที่ 38) ณ โรงพยาบาลโทรา-โนะ-มง  เขตมินาโตะ กรุงโตเกียว น้ำหนัก 3,870 กรัม ความยาวของลำตัว 51 เซนติเมตร
เธอเป็นธิดาคนโตของนายฮิซาชิ โอวาดะ ข้าราชการกระทรวงการต่างประเทศ กับนางยูมิโกะ โอวาดะ (สกุลเดิม เองาชิระ) โดยเธอมีน้องสาวสองคน (ฝาแฝด) ได้แก่ เซ็ตสึโกะ โอวาดะ และเรโกะ โอวาดะ เมื่อแรกเกิดเธอพักอาศัยกับบิดาและมารดาที่บ้านพักข้าราชการกระทรวงต่างประเทศ เขตเซตางายะ กรุงโตเกียว
เมื่อเธออายุได้ 1 ขวบ บิดาได้รับการแต่งตั้งเป็นเลขานุการเอกประจำสถานทูตญี่ปุ่น ณ กรุงมอสโก สหภาพโซเวียต เธอจึงต้องย้ายตามครอบครัวไปพำนักที่สหภาพโซเวียต โดยบ้านพักของครอบครัวโอวาดะอยู่แถบถนน Kutuzovsky ใจกลางกรุงมอสโก
เมื่อเธออายุเข้า 3 ขวบ เธอได้เข้าร่วมทำกิจกรรมกลุ่มที่โรงเรียนอนุบาลของรัสเซีย ในช่วงแรกเธอถึงกับร้องไห้เนื่องจากเธอไม่คุ้นเคยกับการใช้ชีวิตร่วมกับบุคคลอื่นและไม่เข้าใจภาษารัสเซีย แต่ไม่นานนัก เธอก็สามารถพัฒนาภาษารัสเซียได้อย่างรวดเร็ว อีกทั้งเธอได้พูดคุยกับน้องสาวเป็นภาษารัสเซีย จนบางครั้งถึงกับละเมอเป็นภาษารัสเซีย
เดือนพฤษภาคม พ.ศ. 2511 บิดาได้รับการแต่งตั้งเป็นเลขานุการเอก คณะผู้แทนถาวรญี่ปุ่นประจำสหประชาชาติ ณ นครนิวยอร์ก เธอจึงได้ย้ายตามครอบครัวไปพำนักอยู่ที่เมืองริเวอร์เดล นครนิวยอร์ก สหรัฐอเมริกา ซึ่งเธอได้เข้าศึกษาที่โรงเรียนอนุบาลใกล้บ้าน ในช่วงแรกๆ เธอไม่เข้าใจในภาษาอังกฤษเลยจนระยะเวลาผ่านไป 4 เดือน เธอได้พูดภาษาอังกฤษเป็นครั้งแรก ด้วยประโยคว่า "May I go to the bathroom ?"
พ.ศ. 2513 เธอเข้าศึกษาที่โรงเรียนประถมศึกษา P.S. 081 Robert J. Christen ที่นครนิวยอร์ก สหรัฐอเมริกา 
เดือนกุมภาพันธ์ พ.ศ. 2514 บิดาได้รับการแต่งตั้งให้เป็นรักษาการเลขานุการรัฐมนตรีว่าการกระทรวงการต่างประเทศ เธอจึงย้ายตามครอบครัวกลับประเทศญี่ปุ่น และเข้าศึกษาต่อในระดับชั้นประถมศึกษาปีที่ 1 ที่โรงเรียนประถมศึกษาฮารามาจิ  เขตเมงูโระ กรุงโตเกียว
เดือนเมษายน พ.ศ. 2514 เธอย้ายเข้าเรียนระดับชั้นประถมศึกษาปีที่ 2 ณ โรงเรียนประถมศึกษาโทมิฮิซะ (立富久小学校) เขตชินจูกุ กรุงโตเกียว
เดือนเมษายน พ.ศ. 2515 เธอย้ายเข้าเรียนระดับชั้นประถมศึกษาปีที่ 3 ณ โรงเรียนประถมศึกษาเด็นเอนโชฟูฟูตาบะ  เขตเซตางายะ กรุงโตเกียว
เดือนเมษายน พ.ศ. 2519 เธอเข้าศึกษาระดับมัธยมศึกษาตอนต้นและตอนปลาย ณ โรงเรียนมัธยมศึกษาเด็นเอนโชฟูฟูตาบะ  เขตเซตางายะ กรุงโตเกียว
เดือนกรกฎาคม พ.ศ. 2522 บิดาได้รับการแต่งตั้งให้เป็นอัครราชทูตประจำสถานเอกอัครราชทูตญี่ปุ่น ณ สหรัฐอเมริกา และศาสตราจารย์พิเศษที่มหาวิทยาลัยฮาร์วาร์ด เธอจึงย้ายตามครอบครัวไปพำนักอยู่ที่เมืองบอสตัน รัฐแมสซาชูเซตส์ สหรัฐอเมริกา และเข้าศึกษาต่อระดับมัธยมศึกษาปีที่ 5 ณ โรงเรียนมัธยมศึกษาตอนปลายเบลมอนต์ 
พ.ศ. 2524 เธอจบการศึกษาระดับมัธยมศึกษาตอนปลาย จากโรงเรียนมัธยมศึกษาตอนปลายเบลมอนต์ 
เดือนกันยายน พ.ศ. 2524 เธอศึกษาต่อระดับปริญญาตรี สาขาเศรษฐศาสตร์เชิงคณิตศาสตร์ มหาวิทยาลัยฮาร์วาร์ด
หลังจากที่ทรงเข้าศึกษาที่มหาวิทยาลัยฮาร์วาร์ด ครอบครัวของเธอก็ได้ย้ายไปที่มอสโกตามบิดา จึงทำให้เธออาศัยอยู่ที่สหรัฐอเมริกาเพียงลำพังเป็นครั้งแรก โดยเธอพักอาศัยที่หอพักชื่อ "เธเยอร์ เฮาส์"
วิทยานิพนธ์ของเธอมีชื่อว่า "External adjustment to import price shocks : oil in Japanese trade" (การปรับตัวจากภายนอกเพื่อรับมือกับภาวะราคานำเข้าที่ผันผวน : การค้าน้ำมันของญี่ปุ่น) เป็นการวิเคราะห์ผลกระทบของวิกฤตการณ์น้ำมันในทศวรรษ 1970 ที่มีต่อการค้าของญี่ปุ่น ซึ่งมีอาจารย์ที่ปรึกษาคือ ศาสตราจารย์เจฟฟรีย์ แซคส์ 
เดือนมิถุนายน พ.ศ. 2528 เธอสำเร็จการศึกษาระดับปริญญาตรี จากมหาวิทยาลัยฮาร์วาร์ด และเธอได้รับรางวัล "Magna Cum Laude" ซึ่งเป็นรางวัลที่มอบให้กับผู้ที่มีผลการเรียนโดดเด่น (คล้ายกับเกียรตินิยมในมหาวิทยาลัยไทย)
เดือนเมษายน พ.ศ. 2529 เธอศึกษาต่อระดับปริญญาโท คณะนิติศาสตร์ มหาวิทยาลัยโตเกียว โดยเธอเข้าศึกษาด้วยวิธีการสอบเข้า ซึ่งเป็นการสอบที่มีอัตราการผ่านเพียง 3% เท่านั้น
เดือนตุลาคม พ.ศ. 2529 เธอสอบผ่านการคัดเลือกเป็นนักก
ารทูตประเภท 1 ของกระทรวงการต่างประเทศ ซึ่งมีอัตราการแข่งขัน 1 ต่อ 40 โดยมีผู้ที่ผ่านการคัดเลือก 28 คน และเป็นผู้หญิงเพียง 3 คน
การเสกสมรส.
การเฟ้นหาพระชายาของเจ้าชายฮิโระ (นารูฮิโตะ) นั้น มีอยู่ 3 กลุ่มเป้าหมาย ได้แก่
วันที่ 18 ตุลาคม พ.ศ. 2529 บิดาของเธอในฐานะผู้อำนวยการสำนักงานสนธิสัญญา ได้รับเชิญให้เข้าร่วมงานเลี้ยงต้อนรับอินฟันตาเอเลนา ดัชเชสแห่งลูโก หรือเจ้าหญิงแห่งเสปน ณ พระราชวังโทงู และเธอก็ได้ติดตามบิดาไปด้วย จึงทำให้เธอได้พบกับเจ้าชายเป็นครั้งแรก
ถัดมาทั้งคู่ก็ได้พบกันอีกในงานเลี้ยงต่าง ๆ เช่น งานเลี้ยงสมาคมญี่ปุ่น-อังกฤษ, งานเลี้ยงน้ำชาที่พระราชวัง ทำให้ทั้งคู่ได้มีโอกาสสนทนากันแบบส่วนตัวกันเป็นครั้งคราว
เดือนเมษายน พ.ศ. 2530 เธอลาออกจากมหาวิทยาลัยโตเกียว เพื่อเข้ารับราชการในกระทรวงการต่างประเทศ โดยประจำที่กองเศรษฐกิจ
ณ พระราชวังโทงู ได้มีการจัดงานที่มีลักษณะการคล้ายการดูตัวอยู่หลายต่อหลายครั้ง เพื่อเป็นการเฟ้นหาบุคคลที่จะมาเป็นพระชายา ซึ่งเธอก็เป็นหนึ่งในบุคคลที่อยู่ในการพบปะเหล่านั้น โดยในตอนแรกชื่อเธอได้ถูกตัดออกจากตัวเลือกของการเป็นพระชายาอยู่ครั้งหนึ่ง เนื่องจากสำนักพระราชวังพยายามมองหาคนที่มีประวัติขาวสะอาดจริงๆ แต่เธอกลับมีปัญหาทางด้านญาติผู้ใหญ่ นั่นคือนายยูทากะ เองาชิระ ผู้ที่มีศักดิ์เป็นตาของเธอ เป็นอดีตประธานบริษัทชิสโซะ โดยบริษัทนี้เป็นต้นเหตุของโรคมินามาตะ ซึ่งก็มีข้อถกเถียงกลับมาว่านายยูทากะ เองาชิระ ขึ้นรับตำแหน่งเพื่อฟื้นฟูกิจการบริษัทหลังการปรากฏของโรค ไม่ได้เกี่ยวข้องหรือเป็นส่วนหนึ่งของสาเหตุของการกำเนิดโรคนี้แต่อย่างใด
อย่างไรก็ตามเจ้าชายก็ทรงโปรดเธอไม่น้อย จนถึงขั้นตรัสเอ่ยขึ้นมากับทางหัวหน้าสำนักพระราชวังว่า "คุณมาซาโกะ โอวาดะนั้นเป็นไปไม่ได้หรือครับ" (小和田雅子さんではだめでしょうか) เมื่อทางหัวหน้าสำนักพระราชวังได้ยินพระดำรัสของพระองค์ จึงพยายามทาบทามเธอเรื่อยมา
วันที่ 9 ธันวาคม พ.ศ. 2530 ซึ่งเป็นวันคล้ายวันเกิดของเธอ เจ้าชายฮิโระ (นารูฮิโตะ) ทรงให้เจ้าหน้าที่สำนักพระราชวังส่งช่อดอกไม้ไปให้เธอถึงบ้าน จากเหตุการณ์นี้จึงทำให้ชื่อของเธอเป็นที่กล่าวขานในฐานะว่าที่คู่หมั้นของเจ้าชาย และถูกจับจ้องจากสื่อมวลชน
วันที่ 25 ธันวาคม พ.ศ. 2530 เธอได้ให้สัมภาษณ์กับหนังสือพิมพ์อาซาฮีว่า "ตอนที่ได้เป็นเจ้าหน้าที่กระทรวงการต่างประเทศอย่างเป็นทางการ ฉันเคยคิดว่าบางทีตัวเองอาจจะไม่ได้แต่งงาน... แต่ก็อยากจะทำให้ทั้งสองอย่างไปด้วยกันให้ได้"
เดือนกรกฎาคม พ.ศ. 2531 เธอเดินทางไปยังสหราชอาณาจักร เพื่อปฏิบัติหน้าที่ในตำแหน่งผู้ช่วยทูตประจำสถานเอกอัครราชทูต พร้อมทั้งเข้าศึกษาต่อในสาขาความสัมพันธ์ระหว่างประเทศ วิทยาลัยบัลลิออล มหาวิทยาลัยออกซฟอร์ด โดยเป็นทุนของกระทรวงการต่างประเทศที่ให้แก่ข้าราชการ อย่างไรก็ตามระหว่างที่เธอศึกษาอยู่ที่นี่ เธอตกเป็นเป้าสายตาของสื่อมวลชนญี่ปุ่นในฐานะของว่าที่พระคู่หมั้นของเจ้าชาย ซึ่งเธอก็พยายามหลีกเลี่ยงสื่อมวลชนมาโดยตลอด จนเธอได้ออกมาให้สัมภาษณ์ว่า "ฉันไม่มีส่วนเกี่ยวข้องกับเรื่องการคัดเลือกคู่ครองของเจ้าชายแม้แต่น้อย และตั้งใจจะทำงานในฐานะเจ้าหน้าที่กระทรวงการต่างประเทศต่อไป"
วันที่ 7 มกราคม พ.ศ. 2532 สมเด็จพระจักรพรรดิฮิโรฮิโตะ สวรรคต จึงทำให้เจ้าชายอากิฮิโตะ มกุฎราชกุมาร เสด็จขึ้นครองราชย์เป็นสมเด็จพระจักรพรรดิอากิฮิโตะ จักรพรรดิพระองค์ที่ 125 แห่งประเทศญี่ปุ่น อีกทั้งเจ้าชายฮิโระ (นารูฮิโตะ) ทรงได้รับการสถาปนาอิสริยยศขึ้นเป็นเจ้าชายนารูฮิโตะ มกุฎราชกุมาร
เดือนมิถุนายน พ.ศ. 2533 เธอเดินทางกลับประเทศญี่ปุ่น โดยกลับมาปฏิบัติหน้าที่ในหน่วยกองอเมริกาเหนือ 2 ของกระทรวงการต่างประเทศ ซึ่งรับผิดชอบปัญหาความขัดแย้งทางการค้า
วันที่ 16 สิงหาคม พ.ศ. 2535 เจ้าชายมีโอกาสได้พบกับเธออีกครั้งในรอบ 5 ปี ที่บ้านพักของเจ้าหน้าที่กระทรวงการต่างประเทศ ซึ่งเป็นความตั้งใจของทางสำนักพระราชวังตามพระปณิธานอันแรงกล้าของเจ้าชาย จนทำให้ทั้งคู่ได้เจอกันอีกครั้ง
วันที่ 3 ตุลาคม พ.ศ. 2535 เจ้าชายทรงเชิญเธอมาที่สนามล่านกเป็ดน้ำชินฮามะ เมืองอิชิกาวะ จังหวัดชิบะ และขอเธอแต่งงาน แต่ ณ ตอนนั้น เธอไม่ได้ให้คำตอบที่ชัดเจนนักแก่พระองค์ เนื่องจากเธอยังไม่มั่นใจ แต่หลังจากนั้นพระองค์ก็มีการโทรศัพท์แสดงความรู้สึกต่อเธออยู่บ่อยครั้ง
วันที่ 12 ธันวาคม พ.ศ. 2535 เจ้าชายได้เชิญเธอมาพบอีกครั้ง ณ พระราชวังโทงู ซึ่งเธอก็ได้ทำการตอบรับคำขอแต่งงานของพระองค์
วันที่ 19 มกราคม พ.ศ. 2536 สภาราชวงศ์ญี่ปุ่นได้ทำการอนุมัติการอภิเษกสมรส และมีการจัดงานแถลงข่าวการอภิเษกสมรส โดยพระดำรัสสำคัญของเจ้าชายที่ทรงตรัสต่อเธอคือ "ผมจะปกป้องคุณมาซาโกะอย่างเต็มที่จากนี้ไป" (雅子さんのことは僕が一生全力でお守りしますから) ส่วนเธอได้ให้สัมภาษณ์ว่า "หลังจากคิดทบทวนอย่างถี่ถ้วนแล้ว ฉันคิดว่าบทบาทที่ควรจะทำตอนนี้คือการยอมรับข้อเสนอของพระองค์ และทำประโยชน์ในเส้นทางใหม่ที่เรียกว่าราชวงศ์"
วันที่ 9 กุมภาพันธ์ พ.ศ. 2536 เธอลาออกจากการเป็นข้าราชการกระทรวงการต่างประเทศ
เธอได้เข้ารับการบรรยายที่เรียกว่า "โกชิงโงะ" (ご進講) ซึ่งเป็นการบรรยายเพื่อให้ความรู้ที่จำเป็นเกี่ยวกับราชวงศ์แก่บุคคลที่เป็นพระคู่หมั้น ซึ่งเธอเข้ารับการบรรยาย 4 วันต่อสัปดาห์ เป็นเวลาทั้งหมด 6 สัปดาห์
วันที่ 12 เมษายน พ.ศ. 2536 มีการจัดพิธีโนไซ (納采の儀) หรือพิธีหมั้น โดยตัวแทนจากสำนักพระราชวังจะเดินทางไปทำพิธีที่บ้านพักของครอบครัวโอวาดะ จากนั้นทำการกล่าวคำอวยพรต่อเธอและบิดามารดา และทำการมอบของหมั้นหมาย ซึ่งประกอบไปด้วยผ้าไหม 5 ม้วน, สาเก 1 ลัง, และปลาไทสด 1 กล่อง หลังจากเสร็จสิ้นพิธี เธอและบิดามารดา เดินทางไปยังพระราชวังหลวงโตเกียวเพื่อเข้าเฝ้าสมเด็จพระจักรพรรดิอากิฮิโตะและสมเด็จพระจักรพรรดินีมิชิโกะ จากนั้นเจ้าชายนารูฮิโตะ มกุฎราชกุมาร ทรงมอบแหวนไข่มุกให้กับเธอ
วันที่ 9 มิถุนายน พ.ศ. 2536 มีการจัดพิธีอภิเษกสมรส ซึ่งเธอสวมชุดที่เรียกว่า "จูนิฮิโตเอะ"  หรือกิโมโน 12 ชั้น และเกล้าผมในทรง "โอตสึเบรากาชิ"  เพื่อไปเคารพศาลเจ้า 3 แห่งในพระราชวังหลวงโตเกียว บ่ายวันเดียวกัน มีการจัดพิธี "โชเก็ง" (朝見の儀) หรือพิธีเข้าเฝ้าสมเด็จพระจักพรรดิอากิฮิโตะและสมเด็จพระจักรพรรดินีมิชิโกะ ณ ท้องพระโรงมัตสึโนมะ พระราชวังหลวงโตเกียว ซึ่งเธอสวมชุดราตรีสีขาวแขนกุด สวมเทียร์ร่ากับสร้อยคอที่ได้รับพระราชทานจากสมเด็จพระจักรพรรดินีมิชิโกะ และเครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย) อีกทั้งวันดังกล่าวมีการประกาศให้เป็นวันหยุดราชการพิเศษอีกด้วย 
พร้อมกันนี้ เธอได้รับการสถาปนาอิสริยยศเป็น "โคไตชิฮิ" (皇太子妃) หรือพระวรชายาใน
มกุฎราชกุมาร ซึ่งสำนักพระราชวังได้ระบุพระนามของพระองค์ในภาษาอังกฤษว่า "Crown Princess Masako" หรือเจ้าหญิงมาซาโกะ มกุฎราชกุมารี
เย็นวันเดียวกัน ทั้งสองพระองค์ได้เสด็จพระราชดำเนินโดยรถยนต์เปิดประทุนจากพระราชวังหลวงโตเกียว ไปยังพระราชวังโทงู เขตพระราชฐานอากาซากะ  เป็นระยะทางกว่า 4 กิโลเมตร โดยมีประชาชนกว่า 190,000 คนร่วมรับเสด็จ รวมถึงมีการถ่ายทอดสดไปทั่วประเทศ ซึ่งมีประชาชนร่วมรับชมถึง 85.6%
วันที่ 15 - 18 มิถุนายน พ.ศ. 2536 มีการจัดงานเลี้ยงฉลองการอภิเษกสมรสของทั้งสองพระองค์ ณ พระราชวังหลวงโตเกียว โดยมีการแบ่งการจัดงานออกเป็นวันละ 2 รอบ เป็นงานกลางวันและงานกลางคืน รวมมีการจัดงานทั้งสิ้น 6 ครั้ง
วันที่ 25 มิถุนายน พ.ศ. 2536 ทั้งสองพระองค์ได้เสด็จพระราชดำเนินไปเคารพศาลเจ้าอิเซะ จังหวัดมิเอะ และสุสานจักรพรรดิจิมมุ จังหวัดนาระ เพื่อรายงานการอภิเษกสมรสต่อเทพเจ้าอามาเตราซุ และจักรพรรดิพระองค์แรกของญี่ปุ่นตามธรรมเนียมของราชวงศ์
เจ้าหญิงมาซาโกะ มกุฎราชกุมารี.
หลังจากการอภิเษกสมรส พระองค์ทรงได้รับความกดดันเป็นอย่างมากในการให้กำเนิดรัชทายาทชาย ซึ่งในช่วงแรกนั้น เจ้าชายนารูฮิโตะ มกุฎราชกุมารและพระองค์ต่างก็คาดหวังที่จะทรงพระครรภ์โดยธรรมชาติ จนเวลาล่วงเลยมา 3 - 4 ปีหลังการอภิเษกสมรส พระองค์ก็ยังไม่ตั้งพระครรภ์
เดือนมิถุนายน พ.ศ. 2541 ทั้งสองพระองค์ได้เริ่มเข้ารับการปรึกษาจากทางแพทย์ และได้เข้าสู่กระบวนการรักษาตามภาวะของการมีบุตรยากอย่างเต็มรูปแบบใน พ.ศ. 2542
ถัดมาไม่นาน พระวรกายของพระองค์เริ่มมีการเปลี่ยนแปลงทางอุณหภูมิ แต่ผลการตรวจยังไม่แน่ชัดว่าทรงพระครรภ์หรือไม่ พร้อมกับปฏิกิริยาของทางพนักงานสำนักพระราชวังที่เปลี่ยนแปลงไป และมีการยกเลิกแผนกำหนดการเสด็จเยือนเยอรมนี จึงทำให้ในวันที่ 11 ธันวาคม พ.ศ. 2542 หนังสือพิมพ์อาซาฮีทำการพาดหัวข่าวว่าพระองค์ทรงแสดงอาการตั้งพระครรภ์แล้ว แต่ทางสำนักพระราชวังก็ออกแถลงการณ์ว่าการตั้งพระครรภ์ยังไม่เป็นที่ยืนยัน
วันที่ 30 ธันวาคม พ.ศ. 2542 พระองค์ทรงเข้ารับการรักษาที่โรงพยาบาลสำนักพระราชวัง และมีการวินิจฉัยว่าทรงแท้ง จนในวันที่ 21 กุมภาพันธ์ พ.ศ. 2543 เจ้าชายนารูฮิโตะ มกุฎราชกุมาร ทรงมีพระราชดำรัสถึงข่าวนี้ว่า "มีการรายงานข่าวในช่วงที่ยังไม่แน่นอนก่อนที่จะมีการวินิจฉัยทางการแพทย์ ซึ่งควรเป็นพื้นที่ส่วนตัว ข้าพเจ้าคิดว่ามาซาโกะอดทนได้ดีมากในสถานการณ์เช่นนั้น แต่ข้าพเจ้าก็ได้ยินมาว่ามีประชาชนไม่น้อยที่รู้สึกสับสนกับเรื่องนี้ ในอนาคตข้าพเจ้าหวังว่าจะมีการปฏิบัติต่อเรื่องลักษณะนี้อย่างระมัดระวังและรอบคอบ"
วันที่ 12 เมษายน พ.ศ. 2544 มีการประกาศจากทางสำนักพระราชวังว่ามีแนวโน้มที่พระองค์จะทรงพระครรภ์อีกครั้ง และได้มีประกาศออกมาอย่างเป็นทางการในวันที่ 15 พฤษภาคม พ.ศ. 2544 ว่าจะทรงมีกำหนดการประสูติในช่วงเดือนพฤศจิกายน - ธันวาคม จนกระทั่งในวันที่ 1 ธันวาคม พ.ศ. 2544 พระองค์ได้ทำการประสูติพระราชธิดา เจ้าหญิงโทชิ (ไอโกะ) ซึ่งเป็นพระธิดาพระองค์แรกและพระองค์เดียวในเจ้าชายนารูฮิโตะ มกุฎราชกุมารกับเจ้าหญิงมาซาโกะ มกุฎราชกุมารี
หลังการประสูติ ความกดดันจากผู้คนรอบข้างก็ยังไม่หายไป เนื่องจากกฎหมายราชวงศ์ญี่ปุ่น มาตรา 2 กำหนดให้มีเพียงแค่ผู้ชายที่จะสามารถสืบราชสมบัติได้ จึงยังมีเสียงความคาดหวังให้พระองค์ทรงพระครรภ์ทายาทชายอีกครั้ง จึงทำให้ใน พ.ศ. 2546 พระองค์ประชวรโรคงูสวัดเนื่องจากความเครียด และมีการประกาศว่าจะมีการรักษาพระองค์เป็นระยะยาว ซึ่งในวันที่ 10 พฤษภาคม พ.ศ. 2547 เจ้าชายนารูฮิโตะ มกุฎราชกุมารทรงมีพระ
ดำรัสออกมาว่า "สุขภาพของมาซาโกะยังคงมีขึ้นๆ ลงๆ เธอพยายามอย่างเต็มที่ที่จะปรับตัวให้เข้ากับสภาพแวดล้อมของราชวงศ์ แต่ความพยายามนั้นก็อ่อนล้าเต็มที และเป็นความจริงที่ว่ามีคนที่พยายามลดทอนคุณค่าความสามารถและบุคลิกภาพของมาซาโกะ"
พ.ศ. 2547 พระองค์ทรงประชวรโรคภาวะการปรับตัวผิดปกติ (適応障害) จึงทำให้ไม่ค่อยเห็นภาพของพระองค์ปรากฏคู่กับพระราชสวามีในการปฏิบัติพระราชกรณียกิจเป็นต้นมา ซึ่งในวันที่ 11 กรกฎาคม พ.ศ. 2551 เจ้าชายนารูฮิโตะ มกุฎราชกุมารทรงมีแถลงการณ์ถึงสาธารณชนให้พยายามเข้าใจพระองค์ว่า "ข้าพเจ้าอยากจะให้ทุกคนเข้าใจว่า มาซาโกะจะยังคงดำเนินตามความพยายามสูงสุดของเธอต่อไปด้วยกำลังใจจากผู้คนรอบข้าง โปรดเฝ้ามองเธอต่อไปด้วยความเห็นใจ"
วันที่ 5 กุมภาพันธ์ พ.ศ. 2553 สำนักพระราชวังออกแถลงการณ์ถึงการประชวรโรคภาวะการปรับตัวผิดปกติ (適応障害) ของพระองค์ ว่าทรงป่วยมาเป็นระยะเวลากว่า 5 ปีแล้ว สาเหตุมาจากความเครียด และพระอาการของพระองค์ก็ดีขึ้นเรื่อยๆ โดยในช่วงแรกอาการของพระองค์ถือว่าอยู่ในขั้นรุนแรง ทำให้พลังกายและพลังใจของพระองค์อ่อนล้าจนไม่สามารถที่จะเสด็จออกจากพระตำหนักได้ ซึ่งในช่วงหลังพระองค์สามารถที่จะออกมาปฏิบัติพระราชกรณียกิจได้บ้างและได้มากขึ้นเรื่อย ๆ
วันที่ 1 มีนาคม พ.ศ. 2553 เจ้าหญิงไอโกะ พระราชธิดา ทรงมีอาการปวดท้องและทรงรู้สึกวิตกกังวลอย่างมากระหว่างการเสด็จไปโรงเรียน ทางสำนักพระราชวังได้ทำการสืบสวนกับทางโรงเรียนและออกมาแถลงว่า มีนักเรียนหลายคนรวมทั้งเจ้าหญิงไอโกะ ถูกนักเรียนชายจากห้องเรียนอื่นในชั้นเรียนเดียวกันกลั่นแกล้งโดยใช้ความรุนแรง (乱暴) โดยทางโรงเรียนได้ดำเนินการแก้ไขสถานการณ์เรียบร้อยแล้ว ซึ่งทำให้พระองค์ได้เสด็จพระราชดำเนินไปส่งเจ้าหญิงไอโกะที่โรงเรียนด้วยพระองค์เองเป็นเวลาติดต่อกันถึง 1 ปี 7 เดือน จนกระทั่งเจ้าหญิงไอโกะสามารถเดินทางไปโรงเรียนได้ด้วยพระองค์เอง
วันที่ 8 สิงหาคม พ.ศ. 2559 สมเด็จพระจักรพรรดิอากิฮิโตะ ทรงเผยแพร่พระราชสาสน์ต่อประชาชน ถึงพระราชประสงค์ของพระองค์ที่จะสละราชสมบัติผ่านวิดิโอ โดยทรงกังวลถึงพระชนมายุของพระองค์ต่อการปฏิบัติพระราชกรณียกิจในสถานะสัญลักษณ์ของประเทศ รวมถึงพระพลานามัยของพระองค์ที่อ่อนล้าลงอีกด้วย
วันที่ 1 ธันวาคม พ.ศ. 2560 สภาราชวงศ์ญี่ปุ่นได้มีมติกำหนดวันสละราชสมบัติของสมเด็จพระจักรพรรดิอากิฮิโตะ เป็นวันที่ 30 เมษายน พ.ศ. 2562 และวันขึ้นครองราชย์ของจักรพรรดิพระองค์ใหม่ (เจ้าชายนารูฮิโตะ มกุฎราชกุมาร พระราชสวามี) ในวันที่ 1 พฤษภาคม พ.ศ. 2562
สมเด็จพระจักรพรรดินีมาซาโกะ.
วันที่ 1 พฤษภาคม พ.ศ. 2562 เวลา 00:00 นาฬิกา กฎหมายพิเศษว่าด้วยการสละราชสมบัติของจักรพรรดิได้มีการบังคับใช้ จึงทำให้เจ้าชายนารูฮิโตะ มกุฎราชกุมาร พระราชสวามี ได้ขึ้นครองราชสมบัติเป็นสมเด็จพระจักรพรรดินารูฮิโตะ และพระองค์ก็ได้รับการสถาปนาพระอิสริยยศขึ้นเป็น "สมเด็จพระจักรพรรดินีมาซาโกะ" (ญี่ปุ่น: 皇后; โรมาจิ: "Kōgō") เช่นกัน โดยในวันเดียวกัน มีการจัดพระราชพิธี "โซกุยโงโจเก็น" (即位後朝見の儀) หรือพระราชพิธีเข้าเฝ้าสมเด็จพระจักรพรรดิและสมเด็จพระจักรพรรดินี ณ ท้องพระโรงมัตสึโนมะ พระราชวังหลวงโตเกียว โดยมีพระบรมวงศานุวงศ์ทุกพระองค์ที่บรรลุนิติภาวะ, ประมุข 3 ฝ่าย, และตัวแทนประชาชนจากภาคส่วนต่างๆ เข้าร่วมพระราชพิธีนี้เพื่อถวายพระพรแด่สมเด็จพระจักรพรรดิและสมเด็จพระจักรพรรดินีพระองค์ใหม่
วันที่ 22 ตุลาคม พ.ศ. 2562 มีการจัดพระราชพิธี "โซกุยเรเซเด็น" (即位礼正殿の儀) หรือพระราชพิธีบรมราชาภิเษก ซึ่งสมเด็จพระจักรพรรดินารูฮิโตะ จะเสด็จประทับบนพระราชบัลลังก์ "ทาคามิกูระ" (高御座) ส่วนสมเด็จพระจักรพรรดินีมาซาโกะจะเสด็จประทับบนพระราชบัลลังก์ "มิโชได" (御帳台) ณ ท้องพระโรงมัตสึโนมะ พระราชวังหลวงโตเกียว โดยฉลองพระองค์ประกอบไปด้วย
มีผู้แทนจากประเทศต่างๆ จำนวน 160 ประเทศ เข้าร่วมในงานพระราชพิธีบรมราชาภิเษก โดยนายประยุทธ์ จันทร์โอชา นายกรัฐมนตรี และภริยา เข้าร่วมในฐานะตัวแทนประเทศไทย อีกทั้งได้มีการกำหนดให้วันที่ 22 ตุลาคม พ.ศ. 2562 เป็นวันหยุดพิเศษของญี่ปุ่น
วันที่ 10 พฤศจิกายน พ.ศ. 2562 มีการจัดพระราชพิธี "โชกูงะ อนเร็ตสึ" (祝賀御列の儀) หรือพระราชพิธีขบวนแห่เฉลิมฉลองการขึ้นครองราชย์ ซึ่งสมเด็จพระจักรพรรดินารูฮิโตะและสมเด็จพระจักรพรรดินีมาซาโกะ ประทับรถยนต์พระที่นั่งเปิดประทุน เสด็จจากพระราชวังหลวงโตเกียว ไปยังเขตพระราชฐานอากาซากะ  โดยมีประชาชนกว่า 119,000 คนร่วมรับเสด็จตลอดสองข้างทาง
วันที่ 14 - 15 พฤศจิกายน พ.ศ. 2562 มีการจัดพระราชพิธี "ไดโจคิว" (大嘗宮の儀) ซึ่งเป็นโบราณราชพิธีหลังจากการขึ้นครองราชสมบัติของจักรพรรดิ โดยจัดขึ้นในตอนกลางคืนจนถึงเช้ามืดวันถัดไป พระราชพิธีนี้เป็นพิธีอธิษฐานของจักรพรรดิเพื่อให้ประเทศชาติและประชาชนสงบสุข รวมถึงขอให้พืชพรรณธัญญาหารอุดมสมบูรณ์ โดยพระองค์ได้เข้าร่วมพระราชพิธีนี้ด้วย ซึ่งทรงฉลอ
งพระองค์ในชุด "จูนิฮิโตเอะ"  หรือกิโมโน 12 ชั้นสีขาวบริสุทธิ์ และเกล้าพระเกศาแบบ "โอตสึเบรากาชิ" (御垂髪)
วันที่ 4 ธันวาคม พ.ศ. 2562 มีการจัดพระราชพิธี "เค็นโช มิกางูระ" (賢所御神楽の儀) ณ ศาลเจ้าเค็นโช พระราชวังหลวงโตเกียว เพื่อทำความเคารพต่อเทพีอามาเตราซุ ซึ่งถือเป็นพระราชพิธีสุดท้ายทีเกี่ยวข้องกับการขึ้นครองราชสมบัติ
วันที่ 20 กันยายน พ.ศ. 2564 ทรงย้ายมาประทับที่พระตำหนักโกโช (御所) พระราชวังหลวงโตเกียว เขตชิโยดะ กรุงโตเกียว เป็นการถาวร หลังจากที่ได้มีการปรับปรุงพระตำหนักเสร็จสิ้นแล้ว พระตำหนักนี้จะเป็นที่ประทับหลักของสมเด็จพระจักรพรรดินารูฮิโตะ, สมเด็จพระจักรพรรดินีมาซาโกะ, และเจ้าหญิงไอโกะ พระราชธิดา 
พระราชกรณียกิจ.
สภากาชาดญี่ปุ่น.
ตำแหน่งประธานกิตติมศักดิ์ของสภากาชาดญี่ปุ่น  จะเป็นตำแหน่งที่สืบทอดกันมาของสมเด็จพระจักรพรรดินีแห่งญี่ปุ่น ซึ่งหลังจากที่สมเด็จพระจักรพรรดินีมาซาโกะทรงดำรงพระอิสริยยศนี้ ทรงได้ปฏิบัติหน้าที่เป็นองค์ประธานในการประชุมกาชาดแห่งชาติ และพระราชทานเครื่องอิสริยาภรณ์แก่บุคคลต่างๆ ตั้งแต่ปีแรกที่พระองค์ดำรงพระอิสริยยศ (พ.ศ. 2562) จนถึงปัจจุบัน ซึ่งในงานการประชุมกาชาด จะมีแค่พระบรมวงศานุวงศ์หญิงที่เข้าร่วม
การเลี้ยงไหม.
การเลี้ยงไหมเป็นหนึ่งในพระราชกรณียกิจที่สืบทอดกันมาของสมเด็จพระจักรพรรดินีแห่งญี่ปุ่น ตั้งแต่สมัยจักรพรรดินีเทเม เนื่องจากอุตสาหกรรมการผลิตไหมเคยเป็นเสาหลักของการส่งออกของญี่ปุ่นในยุคเมจิ แม้ว่าหลังจากสงครามโลกครั้งที่สอง อุตสาหกรรมการเลี้ยงไหมจะเริ่มซบเซาลง แต่ในราชวงศ์ญี่ปุ่น กิจกรรมนี้ยังคงได้รับการรักษาไว้โดยจักรพรรดินีพระองค์ต่อ ๆ มาในฐานะประเพณีอันทรงคุณค่า ซึ่งหลังจากที่สมเด็จพระจักรพรรดินีมาซาโกะทรงดำรงพระอิสริยยศนี้ พระองค์ก็ทรงสืบสานหน้าที่ในการดูแลโรงเลี้ยงไหมที่ชื่อว่า "โมมิจิยามะ" (紅葉山) ภายในพระราชวังหลวงโตเกียว ต่อจากสมเด็จพระจักรพรรดินีพระพันปีหลวงมิชิโกะ
พงศาวลี.
<table cellspacing="0" cellpadding="0" border="0" style="font-size: 90%; line-height: 110%;">
<tr align="center"><td rowspan="62" style=""> </td><td rowspan="62"> </td><td rowspan="62"> </td><td rowspan="30" style=""> </td><td rowspan="30"> </td><td rowspan="30"> </td><td rowspan="14" style=""> </td><td rowspan="14"> </td><td rowspan="14"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #bfc;">คะเนะโยชิ โอวาดะ</td><td rowspan="2" colspan="3"> </td></tr>
<tr align="center"><td style="border-left: 1px solid black; border-top: 1px solid black;"> </td></tr>
<tr align="center"><td rowspan="6" style="border-left: 1px solid black;"> </td><td rowspan="6"> </td><td rowspan="6"> </td><td rowspan="6" > </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #ffc;">ทะเคะโอะ โอวาดะ</td><td rowspan="2" colspan="6"> </td></tr>
<tr align="center"><td style="border-left: 1px solid black; border-top: 1px solid black;"> </td></tr>
<tr align="center"><td rowspan="14" style="border-left: 1px solid black;"> </td><td rowspan="14"> </td><td rowspan="14"> </td><td rowspan="6" style="border-left: 1px solid black;"> </td><td rowspan="6"> </td><td rowspan="6"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td style="border-left: 1px solid black; border-bottom: 1px solid black;"> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #bfc;">ทะเคะโนะ โคงะ</td><td rowspan="2" colspan="3"> </td></tr>
<tr align="center"><td> </td></tr>
<tr align="center"><td rowspan="6" style=""> </td><td rowspan="6"> </td><td rowspan="6"> </td><td rowspan="6" > </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #fb9;"> ฮิซาชิ โอวาดะ
</td><td rowspan="2" colspan="9"> </td></tr>
<tr align="center"><td style="border-left: 1px solid black; border-top: 1px solid black;"> </td></tr>
<tr align="center"><td rowspan="30" style="border-left: 1px solid black;"> </td><td rowspan="30"> </td><td rowspan="30"> </td><td rowspan="14" style="border-left: 1px solid black;"> </td><td rowspan="14"> </td><td rowspan="14"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #bfc;">มะตะชิโระ ทะมุระ</td><td rowspan="2" colspan="3"> </td></tr>
<tr align="center"><td style="border-left: 1px solid black; border-top: 1px solid black;"> </td></tr>
<tr align="center"><td rowspan="6" style="border-left: 1px solid black;"> </td><td rowspan="6"> </td><td rowspan="6"> </td><td rowspan="6" > </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td style="border-left: 1px solid black; border-bottom: 1px solid black;"> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #ffc;">ชิซุกะ ทะมุระ</td><td rowspan="2" colspan="6"> </td></tr>
<tr align="center"><td> </td></tr>
<tr align="center"><td rowspan="14" style=""> </td><td rowspan="14"> </td><td rowspan="14"> </td><td rowspan="14" > </td><td rowspan="14"> </td><td rowspan="14"> </td><td rowspan="14" style=""> </td><td rowspan="14"> </td><td rowspan="14"> </td><td rowspan="14"> </td><td rowspan="14"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #fcc;">สมเด็จพระจักรพรรดินีมาซาโกะ<br>(มาซาโกะ โอวาดะ)</td><td rowspan="2" colspan="12"> </td></tr>
<tr align="center"><td> </td></tr>
<tr align="center"><td rowspan="62" style=""> </td><td rowspan="62"> </td><td rowspan="62"> </td><td rowspan="30" style="border-left: 1px solid black;"> </td><td rowspan="30"> </td><td rowspan="30"> </td><td rowspan="14" style=""> </td><td rowspan="14"> </td><td rowspan="14"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #bfc;">ยะซุตะโร เองาชิระ</td><td rowspan="2" colspan="3"> </td></tr>
<tr align="center"><td style="border-left: 1px solid black; border-top: 1px solid black;"> </td></tr>
<tr align="center"><td rowspan="6" style="border-left: 1px solid black;"> </td><td rowspan="6"> </td><td rowspan="6"> </td><td rowspan="6" > </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #ffc;">ยุทะกะ เองาชิระ</td><td rowspan="2" colspan="6"> </td></tr>
<tr align="center"><td style="border-left: 1px solid black; border-top: 1px solid black;"> </td></tr>
<tr align="center"><td rowspan="14" style="border-left: 1px solid black;"> </td><td rowspan="14"> </td><td rowspan="14"> </td><td rowspan="6" style="border-left: 1px solid black;"> </td><td rowspan="6"> </td><td rowspan="6"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td style="border-left: 1px solid black; border-bottom: 1px solid black;"> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #bfc;">โยะเนะโกะ</td><td rowspan="2" colspan="3"> </td></tr>
<tr align="center"><td> </td></tr>
<tr align="center"><td rowspan="6" style=""> </td><td rowspan="6"> </td><td rowspan="6"> </td><td rowspan="6" > </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td style="border-left: 1px solid black; border-bottom: 1px solid black;"> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #fb9;">ยูมิโกะ เองาชิระ</td><td rowspan="2" colspan="9"> </td></tr>
<tr align="center"><td> </td></tr>
<tr align="center"><td rowspan="30" style=""> </td><td rowspan="30"> </td><td rowspan="30"> </td><td rowspan="14" style="border-left: 1px solid black;"> </td><td rowspan="14"> </td><td rowspan="14"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6" style=""> </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #bfc;">ทานิน ยะมะยะ</td><td rowspan="2" colspan="3"> </td></tr>
<tr align="center"><td style="border-left: 1px solid black; border-top: 1px solid black;"> </td></tr>
<tr align="center"><td rowspan="6" style="border-left: 1px solid black;"> </td><td rowspan="6"> </td><td rowspan="6"> </td><td rowspan="6" > </td><td rowspan="6"> </td><td rowspan="6"> </td><td rowspan="6"> </td><td rowspan="6> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td style="border-left: 1px solid black; border-bottom: 1px solid black;"> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #ffc;">ซึซึโกะ ยะมะยะ</td><td rowspan="2" colspan="6"> </td></tr>
<tr align="center"><td> </td></tr>
<tr align="center"><td rowspan="14" style=""> </td><td rowspan="14"> </td><td rowspan="14"> </td><td rowspan="6}" style="border-left: 1px solid black;"> </td><td rowspan="6}"> </td><td rowspan="6}"> </td><td rowspan="6}" style=""> </td><td rowspan="6}"> </td><td rowspan="6}"> </td><td rowspan="6}"> </td><td rowspan="6}"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"><td style="border-left: 1px solid black; border-bottom: 1px solid black;"> </td><td rowspan="2" colspan="4" style="border:1px solid black;padding:0 0.2em;padding-top: 0; padding-bottom: 0;;background-color: #bfc;">ซะดะโกะ นิวะ</td><td rowspan="2" colspan="3"> </td></tr>
<tr align="center"><td> </td></tr>
<tr align="center"><td rowspan="6" style=""> </td><td rowspan="6"> </td><td rowspan="6"> </td><td rowspan="6" > </td><td rowspan="6"> </td><td rowspan="6"> </td><td rowspan="6"> </td><td rowspan="6"> </td></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
<tr align="center"></tr>
</table>